Ј
<s>Slovo Ј ј (jota) je jedanaesto slovo srpske ćirilice.</s><s>Takođe se koristi u makedonskoj ćirilici i nekim drugim ćirilicama neslovenskih naroda.</s>

<s>Slovo ј je u srpsku ćirilicu uneo Vuk Karadžić kada je pisao „Prvi srpski rječnik“ (vidi Vukova reforma), na osnovu latiničnog slova j.</s>

<s>Povest</s>

<s>Ćirilična jota (Ꙇ ꙇ), preuzeta od grčke jote, se koristi u staroslovenskoj ćirilici za tranksripciju glagoljičkog slova Ⰹ.</s><s>U različitim redakcijama crkvenoslovenskog jezika za isti glas su korištena slova і, ї, й, zajedno sa dvoglasima i mekim znakom ь koji je takođe imao ulogu slova j. Srpski književni reformator Vuk Karadžić je, po principu "jedno slovo - jedan glas", izabrao samo jedan karakter da predstavlja slovo j.</s>

<s>Karadžić je u početku izabrao ćirilično slovo ї da predstavlja glas j, što su pre njega već koristili jezički reformatori Dositej Obradović i Sava Mrkalj.</s><s>Međutim, za konačnu verziju Vukove ćirilice izabrana je jota da predstavlja glas j. Za grafičko rešenje jote Vuk Karadžić se poslužio latiničnim slovom j, čiji je kalup već postojao u štamparijama.</s>

<s>Kada je Vuk u ćirilicu uneo latinično slovo j, naišao je na jak otpor sveštenstva, pa i samog kneza Miloša.</s><s>Najoštriji protivnik je bio Jovan Svetić-Hadžić, tadašnji veliki književnik.</s><s>U vezi sa tim je poznata anegdota, odnosno šta je Vuk jednom prilikom primetio i kako je opravdao ovaj svoj postupak: „Vidim, da iz latinice nisam uzeo slovo j, ti sad ne bi bio Jovan nego ovan!“ Pored slova J, u Prvom srpskom rječniku prvi put su se pojavila i slova Lj, Nj, Đ, Ć, Dž.</s>

<s>Zvučnost</s>

<s>Slovo J je, prema fonetici:
 konsonant (suglasnik) - jedan od 25
 sonant (vrlo zvučan suglasnik) - jedan od 8 (V, L, R, Lj, J, M, N, Nj)
 prednjonepčani suglasnik - jedan od 9 (J, Lj, Nj, Đ, Ć, Dž, Č, Ž, Š)
 meki prednjonepčani suglasnik - jedan od 5 (J, Lj, Nj, Đ, Ć)</s>

<s>Pomoću slova J nastaju neki sliveni suglasnici:
 Đ - nastaje od D+J
 Ć - nastaje od T+J
 Lj - nastaje od L+J
 Nj - nastaje od N+J</s>

<s>Izvori</s>

<s>Vidi još 
 J (slovo latinice)
 Jota (slovo)
 Vukova reforma</s>

<s>Ćirilica</s>

